Pakalbėkime apie manijas.
Pradėkime nuo Bitlų manijos.
Isteriški paaugliai,
verksmas, spiegimas, chaosas.
Sporto manija.
Kurtinančios minios.
Visi už vieną idėją - įspirti kamuolį į vartus.
Gerai, religinė manija.
Susižavėjimas. Raudojimas.
Vizijos.
Manijos gali būti naudingos.
Manijos gali būti keliančios nerimą.
Arba manijos gali būti mirtinos.
Pasaulis turi naują maniją.
Maniją mokytis anglų kalbos.
Paklausykite, kaip Kinijos moksleiviai praktikuojasi anglų kalbą
garsiai šaukdami.
Mokytoja:" ... pakeisiu savo gyvenimą."
Moksleiviai: "Aš pakeisiu savo gyvenimą."
Mokytoja: "Aš nenoriu nuvilti savo tėvų."
Moksleiviai: "Aš nenoriu nuvilti savo tėvų."
Mokytoja: "Aš nenoriu nuvilti savo šalies."
Moksleiviai: "Aš nenoriu nuvilti savo šalies."
Mokytoja: "Bet svarbiausia... Moksleiviai: Bet svarbiausia..."
Mokytoja: "Aš nenoriu nuvilti savęs."
Moksleiviai: "Aš nenoriu nuvilti savęs."
Jay Walker: Kiek žmonių visame pasaulyje stengiasi išmokti anglų kalbą?
Du milijardai.
Moksleiviai: "Marškinėliai. Suknelė."
Jay Walker: Lotynų Amerikoje,
Indijoje, Pietryčių Azijoje,
ir daugiausia Kinijoje.
Kinijos moksleiviai
pagal įstatymą pradeda mokytis anglų kalbos trečioje klasėje.
Štai kodėl šiais metais
Kinija taps didžiausia angliškai kalbančia šalimi pasaulyje.
(Juokas)
Kodėl anglų kalba? Vienu žodžiu - galimybė.
Galimybė geriau gyventi, dirbti,
sugebėti sumokėti už mokslą, arba padėti geresnio maisto ant stalo.
Įsivaizduokite moksleivę ištisas tris dienas laikančią sunkų egzaminą.
Jos balas iš šio vieno egzamino
nulems jos ateitį, tiesiogine to žodžio prasme.
Ji mokosi 12 valandų per dieną,
tris metus, kad jam pasiruoštų.
25 procentai jos galutinio pažymio
priklauso nuo anglų kalbos.
Egzaminas vadinamas Gaokao. Ir 80 milijonų vidurinės mokyklos Kinijos moksleivių
jau laikė šį varginantį egzaminą.
Spaudimas išmokti anglų kalbą
yra beveik neįsivaizduojamas. Nebent patys esate to liudininkai.
Mokytojas: "Nepriekaištingas!" Moksleiviai: "Nepriekaištingas!"
Mokytojas: "Aš noriu kalbėti nepriekaištinga anglų kalba."
Moksleiviai: "Aš noriu kalbėti nepriekaištinga anglų kalba."
Mokytojas: "Aš noriu kalbėti" -- Moksleiviai: "Aš noriu kalbėti" --
Mokytojas: "nepriekaištinga anglų kalba." Moksleiviai: "nepriekaištinga anglų kalba."
Mokytojas: "Aš noriu pakeisti savo gyvenimą!"
Moksleiviai: "Aš noriu pakeisti savo gyvenimą!"
JW: Tai ar anglų kalbos manija yra gera, ar bloga?
Ar anglų kalba yra cunamis, nuplaunantis
kitas kalbas? Nepanašu.
Anglų kalba yra antroji pasaulinė kalba.
Jūsų gimtoji kalba yra jūsų gyvenimas.
Bet su anglų kalba galite tapti platesnio pašnekesio dalimi.
Visuotinio pašnekesio apie pasaulines problemas.
Kaip klimato kaita ar skurdas.
Arba badas, ar ligos.
Pasaulis turi ir kitas pasaulines kalbas.
Matematika yra mokslo kalba.
Muzika yra emocijų kalba.
O anglų kalba tampa problemų sprendimo kalba.
Ne todėl, kad Amerika ją stumia.
Bet todėl, kad pasaulis ją traukia.
Tad anglų kalbos manija yra tarsi persilaužimas.
Kaip elektros įvedimas mūsų miestuose,
arba Berlyno sienos griuvimas,
anglų kalba simbolizuoja
geresnės ateities viltį.
Ateities, kur pasaulis turi bendrą kalbą
bendrų problemų sprendimui.
Ačiū jums.
(Plojimai)